text: Arkæologer: Kom og se hvad vi laver
  28 marts 2014 kl. 13.50
  Arkæologerne fra Museum Sønderjylland inviterer til åbent hus i Dybbøl.
  Under en nedrevet gård har de nemlig fundet spor efter mindst tre forgænger til gården.
  Udgravningen er helt unik. Det er sjældent, at arkæologerne får muligheden for at følge en historie uden afbrydelser gennem mere end 800 år.
  Alle lag er bevaret her, og de er ikke blandet sammen.
  Arkæologerne holder åbent hus ved udgravningen den 9. april.
  